Af hugmyndum tvítugra Íslendinga um fjöltrúarlegar aðstæður . Pétur Björgvin Þorsteinsson er með embættispróf djákna í trúaruppeldisfræði frá Karlshöhe í Ludwigsburg , Þýskalandi . Hann hefur starfað sem djákni frá árinu 1996 , bæði innan íslensku þjóðkirkjunnar sem og hjá evangelísku kirkjunni í Württemberg í Þýskalandi . Í febrúar 2009 útskrifaðist hann með MA gráðu í Evrópufræðum frá Félagsvísindadeild Háskólans á Bifröst , en þessi bók byggir að mestu á meistararitgerð hans þar . Pétur Björgvin hefur verið búsettur og starfað í Þýskalandi frá 2013 . Í bókinni er fjallað er um fjöltrúarlegan veruleika Evrópu í dag , óttann við hið framandi , þvermenningarlegt stofnanafráhvarf og áhrif reynsluheimsins . Bókin byggir á meistararitgerð höfundar í Evrópufræðum við Háskólann á Bifröst en rýnihóparannsókn hans snéri að hugmyndum tvítugra Íslendinga um fjöltrúarlegar aðstæður . Rannsókn höfundar gefur vísbendingar um að íslensk ungmenni skorti færni í fjöltrúarlegum samskiptum og að viðhorf þeirri mótist meðal annars af íslamfælni , votta Jehóva fælni og öfgafælni . Tekið er undir það sjónarhorn í bókinni að leggja þurfi áherslu á nýja vídd fjölmenningarlegrar kennslu , trúarlegu víddina .